# Pályázati útmutató

# Bartók Iskola és víztorony melletti parkok tervezésére.

# Tisztelt Pályázó!

# A pályázat célja

A Bartók Iskola mögötti, valamint a Víztorony környéki üres, füves területek jelenleg kihasználatlanul állnak. Ezen területek parkosítása, az utóbbi években tapasztalt revitalizációkhoz hasonlóan szebbé és funkciógazdagabbá tennék a közelben lakók és az oda látogatók szabadidős tevékenységét.

A gyáli városvezetés célja, hogy a Gyál Város Önkormányzatának tulajdonában lévő, Bartók Iskola mögötti, valamint a Víztorony környéki üres területeken olyan szabadidő eltöltésére, továbbá játszótérnek helyet biztosító parknak alkalmas tereket kívánunk létrehozni, ahol a pihenni vágyók, a fiatalok is megtalálják a számukra megfelelő programot. A parkhasználók mentális egészségének megőrzéséhez is hozzájáruljon, a rekreációs igényeit is kielégítése. Minden korosztály megtalálhassa a maga számára legmegfelelőbb kikapcsolódási lehetőségeket. Adjon lehetőséget egyéni feltöltődésre, kikapcsolódásra, valamint a társasági tevékenységeknek. Lényegesnek tartjuk, hogy a tervezők hangsúlyosan kezeljék a társasági tevékenységek kérdését, és a közösségi élet felpezsdítését szolgáló parkrészletek sokaságát tervezzék. A parkrészletek legyenek funkcionálisan összetettek, a legifjabb és az idősebb korosztály igényeire is reagáljanak.

Ahhoz, hogy megismerjük a környéken élők igényeit, az Önkormányzat utasításainak megfelelően végrehajtott közösségi tervezésben szükséges gondolkodni. Ennek a hivatal igényei szerint történő lebonyolítása is a tervező feladatát képezi.

# Konkrét célok:

* A parkok számos sportfunkciót és kikapcsolódási lehetőséget nyújtsanak, és hordozzanak magukban a természet közeli, környezettudatos és gazdaságos parképítés és –fenntartás igényét és megvalósíthatóságát.
* kertváros lévén olyan játszóterek kialakítása, melyek a térségben egyedülállóak és meghatározóak, egyedi eszközökkel rendelkeznek. (Az egyik park mellett található a Kodály Zoltán zeneiskola, itt akár a hangszerek szimbolikus megjelenése az eszközökön, vagy maga az eszköz, mint hangszer is megjelenhet. A másik helyszínen ugyanígy a víztorony lehetne a téma.)
* fiatalabb generáció számára „kamaszpark”(10-14 évig), játéktér, találkozó terület, szabadidő eltöltésére alkalmas terület kialakítása
* helyiek minőségi időtöltésének minőségi helyszínévé váljon
* fiatalok számára egy közösségi tér létrehozása (padok, asztalok, egyedi utcabútorzat)
* sportolni vágyók részére futópálya a tér körül
* a területen jelentős zöldfelület építés,
* a környező lakóterület szükség szerinti zajvédelmét teljes egészében növényzettel és terepalakítással kell megoldani, zajcsökkentést célzó többszintű növénytelepítéssel.
* a terület fásítással történő igény szerinti lehatárolása

Megjegyzés: az iskolához tartozó másik szabad területen sportolásra alkalmas pályák lesznek kiépítve (kosárlabda pálya, teniszpálya.)

# Pályázók köre

Gyál Város Önkormányzatának Képviselő-testülete által hozott 68/2020.(III.26.) sz. határozata alapján bármely a feladat ellátására alkalmas szervezet.

# A tervezett fejlesztések háttere

# Felhívás indokoltsága és célja

A Bartók Iskola mögötti, valamint a Víztorony környéki üres, füves területek jelenleg kihasználatlanul állnak. Ezen területek parkosítása, az utóbbi években tapasztalt revitalizációkhoz hasonlóan szebbé és funkciógazdagabbá tennék a közelben lakók és az oda látogatók szabadidős tevékenységét.

# Rendelkezésre álló forrás

Tervezés költsége a Képviselő-testület döntése alapján a 2020-as évben a költségvetésben szerepel.

# A projektekkel kapcsolatos elvárások

# Műszaki és szakmai elvárások

A beadandó munka tükrözze a „A pályázat célja” részben felsorolt elvárásokat, valamint maradéktalanul feleljen meg a tájépítészeti előírásoknak.

# Esélyegyenlőség és környezetvédelmi szempontok érvényesítésével kapcsolatos elvárások

Fontos szempont az akadálymentes közlekedés, valamint, hogy az esélyegyenlőségi és környezetvédelmi szempontok is figyelembe legyenek véve az elkészített tervekben. Mindenki számára jól használható és környezetvédelmi szempontból könnyen fenntartható parkokat szeretnénk.

# Egyéb elvárások

Költséghatékony és nagyon jó ár-érték arányú megvalósítás, majd üzemeletetés. Kérjük, hogy a pályázatukban térjenek ki az ennek megvalósítására tett javaslatokra.

A park tervezésénél javasolt a közelmúltban a város területén, Gyál-felső állomás közvetlen közelében megvalósult Millenniumi park kialakításának figyelembe vétele, természetesen igazítva a helyi adottságokhoz.

# A projekt végrehajtásának időtartama

# A projekt végrehajtására rendelkezésre álló időtartam

Pályázati anyagok beadási határideje 2020.04.30, 15:00 óra.

# A projekt területi korlátozása, az ingatlanokra vonatkozó feltételek

A tervezésnél fontos szempont a meglévő gyalogos, kerékpáros és gépjármű forgalmak megtartása, azok használati feltételei korlátozhatóak, megváltoztathatóak.

Gépjárművek és kerékpárok számára parkolóhelyek kialakításának lehetősége megvizsgálandó.

# Bartók Park helyszíni leírása

A Bartók Béla Általános Iskola szomszédságában található.

A Juhász Gyula, Kodály Zoltán, Babits Mihály és Könyves Kálmán utcák határolják.

A szomszédos iskola helyt ad egy kívülről megközelíthető játszótérnek.

# Víztorony Park helyszíni leírása

A rendelkezésre álló terület két részre osztható:

Az egyiket a Széchenyi, Arany János, Somogyi és József Attila utcák határolják, ezen a területen két egymást metsző gyalogos föld ösvény, valamint a Széchenyi utcán pedig egy buszmegálló található.

A másikat a Széchenyi, Arany János, Somogyi és Dobó Katica utcák határolják itt található a víztorony, aminek az egyik oldalán három lakó ingatlan és egy gépjárművek tárolására használt telek, valamint a lakók által kialakított földút, a másik oldalán egy elkerített közműterület található.

# Biztosítékok köre

Pályázati biztosítékhoz nem kötjük. Fenntartjuk a jogot, hogy ha a nyertessel a szerződéskötés nem jönne létre, akkor a második helyezettel kötünk szerződést, ha az se tud létrejönni, akkor a pályázatot eredménytelennek minősíthetjük.

# Kiválasztási eljárásrend

A kiválasztás szakmai zsűri értékelése után a Képviselő-testület döntése alapján történik.

# Csatolandó mellékletek listája

Borítékba csomagolva, 1 példányban, példányonként külön összefűzve az alábbiakat kell tartalmaznia:

Címlap

Tartalomjegyzék oldalszámokkal

Cégkivonat másolat

Nyilatkozat, hogy a céggel szemben nincs folyamatban csődeljárás, felszámolási eljárás

Aláírási címpéldány, dokumentációt aláíró személy nevére, egyszerű másolatban.

Árajánlat tervezésre (többváltozatú koncepcióterv, kiviteli terv külön árral feltűntetve)

Tervezői költségbecslés elkészítése, legalább a tervezendő park nagyságrendi bekerülési költségének meghatározásával, lehetőség szerint minél jobban részletezve (javasolt a korábban elkészített tervek alapján megvalósult parkok kivitelezési költségének figyelembevételével meghatározott nagyságrendi négyzetméter árral számolni)

Koncepció, tanulmányterv szöveges bemutatása (városképhez való illeszkedés, esztétikai, funkcióbeli sokszínűség bemutatása), szükség szerint vázlatokkal, képekkel kiegészítve

A borítékban külön elhelyezendő 1 db CD a következő tartalommal:

Minden borítékban lévő dokumentum scannelt, PDF formátumban, költségbecslés excel formátumban, koncepcióterv PDF formátumban.

A borítékon csak az alábbi szöveg legyen feltüntetve:

„Gyál, 2020 Parképítési pályázat
A felbontás kizárólag az értékelő bizottság által történik.”

A kialakult járványügyi helyzetre való tekintettel a portaszolgálaton személyesen leadott pályázati anyagok 7 napra irat karanténba kerülnek. A fertőzések kockázatának csökkentése érdekében ezúton jelezzük, hogy a felhívásban szereplőeket e tekintetben kiegészítve elfogadjuk a kizárólag elektronikus úton beérkezett pályázati anyagokat is (hivatali kapura, illetve e-mailben a beruhazas@gyal.hu címre), így nem szükséges Gyálra utazni, vagy személyesen érintkezni sem a beadás miatt. Értelemszerűen az elektronikus beadásnál a CD nem követelmény.

# További információk

A boríték eljuttatása az Önkormányzat, valamint a bizottság részére, minden résztvevőnek a saját felelőssége.

A jelentkezőknek **pályázati szándékukat a pályázat beadásának határideje előtt legalább 5 nappal e-mailen jelezniük szükséges a** **beruhazas@gyal.hu** **címen.** A jelentkezés nem von kötelezettséget maga után a beadásra.

Leadás helye és időpontjai: 2360 Gyál, Kőrösi út 112-114. Gyál Város Önkormányzatának épülete, **a rendkívüli járványhelyzetre való tekintettel a portaszolgálat**, munkanapokon 9-15 óráig, a beadási határidő napján is 9-15 óráig.

Kérdések feltehetők a következő elérhetőségeken:

e-mail cím: beruhazas@gyal.hu,

tel.:+36-29-544-130 (185); Mobil: +36-70-339-2574